open-index/open-wikipedia-markdown huggingface dataset:
Maaoikeus

**Maaoikeus** (, lyhenne MO) on Suomessa eräiden käräjäoikeuksien yhteydessä toimiva osasto, joka käsittelee riitoja ja valituksia, jotka aiheutuvat kiinteistötoimituksista, esimerkiksi lohkomisesta, halkomisesta tai rasitteen perustamisesta.

Maaoikeuksina toimivat Etelä-Savon, Kanta-Hämeen, Lapin, Oulun, Pohjanmaan, Pohjois-Savon, Itä-Uudenmaan ja Varsinais-Suomen käräjäoikeudet.

Menettely maaoikeudessa muistuttaa käräjäoikeuden riita-asioiden menettelyä. Siinä on kuitenkin erityispiirteitä muun muassa siksi, että maaoikeus on jo muutoksenhakuinstanssi (sen käsittelemät asiat on jo kerran käsitelty kiinteistötoimituksessa). Tässä suhteessa maaoikeus rinnastuu hovioikeuteen. Erityissäännökset maaoikeudesta ovat kiinteistönmuodostamislain luvuissa 19–22. Muutoin sovelletaan käräjäoikeus- tai hovioikeussäännöstöä sen mukaan, mikä tilanteeseen parhaiten soveltuu.
Maaoikeuden tuomiosta ei valiteta hovioikeuteen, vaan korkeimpaan oikeuteen.

Ennen vuotta 2001 maaoikeudet olivat itsenäisiä erityistuomioistuimia. Ennen vuotta 1972 niiden nimenä oli maanjako-oikeus.

## Käännösterminä
Käännösterminä "maaoikeus" voi viitata eri maiden tuomioistuimiin, joilla ei ole välttämättä mitään erityistä tekoa kiinteistöasioiden kanssa; esimerkiksi Viron *maakohus* ja Saksan *[[Landgericht]]* ovat yleisiä tuomioistuimia. Myös Suomen omana ylioikeutena toimi 1400-luvun alussa Turun maaoikeus (*landsrätt*).

## Lähteet
Kongon sota

**Kongon sota** oli Kongon demokraattisessa tasavallassa vuosina 1996–2002 riehunut sota, joka joskus jaetaan ensimmäiseen ja toiseen Kongon sotaan. Kongon sota on yksi eniten kuolonuhreja vaatineista sodista. Sodassa kuoli 3–4 miljoonaa ihmistä, joista noin puolet lapsia. Erityisesti Kongon itäosissa käytyyn sotaan osallistui yhdeksän Afrikan valtiota, ja se vaikutti suoraan 50 miljoonan kongolaisen elämään.

Huolimatta konfliktin laajuudesta ja sen uhrien lukumäärästä, Kongon sota on suurelta osin jäänyt vähälle huomiolle lähialuiden ulkopuolella.

## Lähteet
Neues Schloss (Stuttgart)

**Neues Schloss** () on linna Baden-Württembergin pääkaupungissa Stuttgartissa. Se sijaitsee kaupungin keskustassa Schlossplatzilla. Linna edustaa arkkitehtoniselta tyylisuunnaltaan barokkia.

Barokkilinnan rakennutti Württembergin kahdestoista herttua, Karl Eugen (1744–1793). Peruskivi muurattiin 3. syyskuuta vuonna 1746. Rakennustyöt keskeytyivät vuonna 1764, kun Karl Eugen siirrätti residenssinsä Ludwigsburgiin. Stuttgartin palattua takaisin residenssikaupungiksi vuonna 1775 töitä jatkettiin rakentemalla marmorisali ja puutarhasiipi. Linna valmistui vuonna 1807, vuosia sen jälkeen kun herttua Karl Eugen oli jo kuollut.

Vuonna 1918, Saksan keisarikunnan kaaduttua, linna päätyi Württembergin osavaltion hallintaan ja sinne avattiin museo. Toisessa maailmansodassa linna oli kuitenkin täydellisen tuhon partaalla. Se jälleenrakennettiin vuosina 1958–1964, mutta vain osa sisätiloista sai takaisin sotaa edeltävän asunsa. Nykyisin linnaa käyttävät Baden-Württembergin osavaltion ministeriöt ja sinne on sijoitettu myös edustustiloja.

## Aiheesta muualla

* Viralliset sivut 
* Tietoa linnasta Stuttgartin turismisivuilla
Neues Schloss

**Neues Schloss** () on useiden saksalaisten linnojen nimi.

* Neues Schloss (Baden-Baden) 
* Neues Schloss (Gießen)
* Neues Schloss (Hechingen)
* Neues Schloss (Ingolstadt)
* Neues Schloss (Meersburg)
* Neues Schloss (Stuttgart) 
* Neues Schloss (Tettnang)
Amerind-kielet

**Amerind-kielet** ovat kielitieteilijä Joseph Greenbergin ehdottama kolmas intiaanien kielikunta. Muut kaksi kielikuntaa, eskimo-aleuttilaiset kielet ja na-dené-kielet, on tieteessä yleisesti hyväksytty, mutta ajatus amerind-kielikunnasta ei ole saanut tiedemaailmassa kannatusta useiden eri syiden takia: Greenbergin käyttämää menetelmää kielten sukulaisuussuhteiden selvittämisessä pidetään puutteellisena kuten myös hänen kokoamaansa tutkimusaineistoa. Lisäksi lähteiden käyttö ei täytä tieteellistä standardia.
Epähedelmä

**Epähedelmällä** on tarkoitettu useilla kasveilla esiintyvää hedelmäntapaista muodostumaa, joka kuitenkaan ei katsottu kasvitieteellisesti hedelmäksi, koska se ei ole muodostunut emin sikiäimestä. Nimitys epähedelmä perustuu tulkintaan, jossa hedelmään katsotaan kuuluvan vain sikiäimestä peräisin olevat solukot. 

Epähedelmän saattoi muodostaa paisunut kukkapohjus, kuten pohjushedelmillä, jollaisia ovat esimerkiksi mansikat ja banaani. Hedelmämäisen rakenteen voi muodostaa myös mehevöitynyt latvakukinto, jollainen on esimerkiksi ananas, tai mehevän kukinnon lapakko, jollainen on viikuna.

Nykyään epähedelmistäkin käytetään biologiassa nimitystä hedelmä.

## Katso myös
* hedelmä (ruoka)
* marja

## Lähteet
* Finfood 

### Viitteet

## Aiheesta muualla
* Hedelmät ja vihannekset menevät arjessa sekaisin Yle 6.8.2012.
Akaste

**Akaste** (, ”epävakaa”, ”epäsäännöllinen”; ) viittaa kreikkalaisessa mytologiassa kahteen eri hahmoon:

## Okeanidi
**Akaste** oli yksi okeanideista, Okeanoksen ja Tethyksen tytär. Sukuluettelojen lisäksi hänet mainitaan nimeltä antiikin kirjoituksissa ainoastaan kerrottaessa hänen olleen Persefonen seurassa sisariensa kanssa kisailemassa ja keräämässä kedon kukkia

## Lastenhoitaja

**Akaste** oli Argoksen kuninkaan Akastoksen lasten hoitaja.

## Lähteet
Altes Schloss (Stuttgart)

**Altes Schloss** () on historiallinen linna Baden-Württembergin pääkaupungin Stuttgartin keskustassa.

Paikalla sijaitsi linna jo 950-luvulla. 1300-luvulla linnasta tuli Württembergin kreivien residenssi. Vuosina 1553–1578 Württemburgin herttuat Christoph ja Ludwig uudistivat sen renessanssilinnaksi. Vuonna 1931 linna paloi pahoin, ja jälleenrakennustöitä ei ehditty edes saada valmiiksi kun sitä pommitettiin toisessa maailmansodassa. Sen jälkeen aloitetut jälleenrakennustyöt saatiin päätökseen vuonna 1969.

Nykyisin linnassa sijaitsee Württembergin osavaltiomuseo.

## Aiheesta muualla

* http://www.landesmuseum-stuttgart.de/
La chica de la habitación de al lado

**La chica de la habitación de al lado** ("Tyttö seinän takaa") on Fran Perean vuonna 2003 ilmestynyt esikoisalbumi, joka nousi Espanjan musiikkilistoille menestyksekkään *[[Serranon perhe]]* -televisiosarjan myötä. Perea näytteli itse sarjassa Marcos Serranoa ja esittää levyllä olevan sarjan tunnuslaulun *1 más 1 son 7*, joka nousi listaykköseksi Espanjassa. Muita tunnettuja sarjassa esille tulleita lauluja albumilta ovat *La vida al revés* ja *La chica de la habitación de al lado*.

Albumi julkaistiin Suomessa 26. syyskuuta 2007. Seuraavalla viikolla se oli noussut Suomen albumilistan sijalle 21 ja kahta viikkoa myöhemmin sijalle 10.
  
## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Pulttipistooli

**Pulttipistooli** on tainnutuslaite, jota käytetään eläinten, kuten nautojen, sikojen ja lampaiden lopettamisessa. Pistooliin asetettava ruutipanos ampuu kiinteän holkin otsaluun läpi aivoihin. Pulttipistooli ei tapa eläintä, vaan tainnuttaa sen verenlaskua varten. Vasta veren laskun jälkeen eläin on kuollut. Verta laskettaessa sydän ja hengitys pysähtyvät ja aivotoiminta loppuu. Pulttipistoolilla tainnutus ja verenlasku on turvallisempi tapa lopettaa eläin kuin aseella ampuminen.

## Lähteet
* http://www.elke.fi/tiedostot/tiedostot/Naudan%20lopettaminen.pdf

## Aiheesta muualla
*FINLEX – Valtioneuvoston päätös työturvallisuuslain soveltamisesta pulttipistooleihin ja niiden tarkastukseen
Wings of Heaven

**Wings of Heaven** on rockyhtye Magnumin vuonna 1988 julkaistu seitsemäs studioalbumi. Vuonna 2008 yhtye järjesti albumin 20-vuotisjuhlakiertueen, jonka aikana äänitettiin livealbumi Wings of Heaven Live.

## Kappaleet
Kaikki kappaleet on säveltänyt ja sanoittanut Tony Clarkin.

#"Days Of No Trust" – 5:23
#"Wild Swan" – 6:15
#"Start Talking Love" – 3:36
#"It Must Have Been Love" – 5:16
#"Different Worlds" – 4:39
#"One Step Away" – 4:39
#"Pray For The Day" – 3:45
#"Don't Wake The Lion (Too Old To Die Young)" – 10:34

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – koskettimet
*Mickey Barker – rummut

### Vierailevat muusikot
* Atti Bauw – Fairlight-ohjelmointi
* The London Gospel Choir – taustalaulu kappaleessa "It Must Have Been Love"
* Max Werner – taustalaulu "Different Worlds"
Altes Schloss

**Altes Schloss** () on useista saksankielisissä maissa sijaitsevista linnoista käytettävä nimitys.

* Altes Schloss (Baden-Baden)
* Altes Schloss (Bümpliz)
* Altes Schloss (Gießen) 
* Altes Schloss (Grevenbroich)
* Altes Schloss (Gammertingen)
* Altes Schloss (Ingolstadt)
* Altes Schloss (Laxenburg)
* Altes Schloss (Stuttgart)
Invasion Live

**Invasion Live** on rockyhtye Magnumin vuonna 1989 julkaistu livealbumi. Kaikki kappaleet nauhoitettiin vuonna 1982 yhtyeen ollessa kiertueella Ozzy Osbournen kanssa.

## Kappaleet
Kaikki kappaleet on säveltänyt ja sanoittanut Tony Clarkin ellei toisin mainita.

#"Soldier Of The Line" [Live] – 3:51
#"Reborn" [Live] – 5:59
#"Sacred Hour" [Live] – 5:45
#"The Spirit" [Live] – 4:35
#"Changes" [Live] – 3:51
#"All Of My Life" [Live] – 6:13
#"Invasion" [Live] – 5:10
#"Kingdom Of Madness" [Live] – 3:57
#"Runaround Sue" [Live] (Dion DiMucci ja Ernie Maresca) – 3:29

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – koskettimet
*Kex Gorin – rummut
Steve Hillage

**Stephen "Steve" Simpson Hillage** (s. 2. elokuuta 1951 Lontoo) on brittiläinen muusikko, joka soittaa pääasiassa kitaraa. Hän aloitti varsin kokeellisen ja psykedeelisen uransa 1960-luvun lopulla ja on ollut tekemisissä muun muassa progressiivisen rockin niin sanotun Canterburyn koulukunnan ja elektronisen tanssimusiikin kanssa. Erilaisten sooloprojektiensa lisäksi hän on vaikuttanut esimerkiksi yhtyeissä Gong ja System 7.

## Diskografia
### Sooloalbumit

* *[[Fish Rising]]* (1975)
* *[[L (Steve Hillagen albumi)|L]]* (1976)
* *[[Motivation Radio]]* (1977)
* *[[Green (Steve Hillagen albumi)|Green]]* (1978)
* *[[Live Herald]]* (1979)
* *[[Rainbow Dome Musick]]* (1979)
* *[[Open (Steve Hillagen albumi)|Open]]* (1979)
* *[[For To Next / And Not Or]]* (1983)
* *[[BBC Radio 1 Live (Steve Hillagen albumi)|BBC Radio 1 Live]]* (1994)
* *[[Live at Deeply Vale Festival 1978]]* (2004)

## Lähteet

## Aiheesta muualla

* Planet Gong: Steve Hillage  
* Steve Hillage Discogs-sivustolla
Jäätyneitä lauluja

**Jäätyneitä lauluja** on Ismo Alangon toinen sooloalbumi. Se julkaistiin vuonna 1993. Levyn äänimaailma on hyvin kone- ja syntetisaattorihenkinen.

## Kappaleet
Kaikki kappaleet säveltänyt ja sanoittanut Ismo Alanko.

#
#
#
#
#
#
#
#
#

## Muusikot
* Ismo Alanko – laulu, kitara, sekvensseri
* Anssi Nykänen – rumpuloopit
* Tommi Lindell – tivoliurut
* Tomi Ervi – taustalaulu
* Ona Kamu – taustalaulu
* Veeti – taustalaulu
* Izmo Heikkilä – syntetisaattorit, ohjelmointi, puhe
* Janne Haavisto – rumpuloopit
* Riku Mattila – kitara
* Ilkka Alanko – taustalaulu

### Tuotanto
* Manne Railo – äänittäjä, miksaaja, musiikkiohjelmointi
* Mikko Karmila – rumpulooppien äänitys
* Stefan Lindfors – kuvat, graafinen ulkoasu
* Ilkka Loimaranta – dtp
* Pauli Saastamoinen – masteroija

## Arvostelut
* Rumba: 
* Soundi: 

## Singlet
### Extaasiin
* Extaasiin
* Extaasiin [ragga-häh?]

### Kuolemalla on monet kasvot
* Kuolemalla on monet kasvot [single edit]
* Kuolemalla on monet kasvot [tanssihakkelus]
* Kuolemalla on monet kasvot [tule sellaisena kuin olet]

## Lähteet

## Aiheesta muualla
* ''Jäätyneitä lauluja'' discogs.com -sivustolla
Marauder

**Marauder** on rockyhtye Magnumin vuonna 1980 julkaistu livealbumi. Se nauhoitettiin yhden illan aikana Lontoon Marquee-klubilla joulukuussa 1979. Albumi ylsi Ison-Britannian albumilistalla sijalle 34. Vuonna 2005 levystä julkaistiin laajennettu erikoisversio.

## Kappaleet

Kaikki kappaleet on säveltänyt ja sanoittanut Tony Clarkin.

# "If I Could Live Forever" – 4:07
# "The Battle" – 2:21
# "Foolish Heart" – 3:08
# "In The Beginning" – 7:57
# "Reborn" [Live] – 5:59
# "Changes" [Live] – 3:51
# "So Cold The Night" – 4:33
# "Lords Of Chaos" – 3:48Vuoden 2005 erikoisversion sisältämät kappaleet:
# "All Of My Life" – 6:17
# "Great Adventure" – 4:24
# "Invasion" – 3:55
# "Kingdom Of Madness" – 4:10
# "Reborn" – 5:38
# "Changes" – 3:13
# "All Of My Life" – 6:13
# "Invasion" – 5:10
# "Kingdom Of Madness" – 3:57

## Kokoonpano

* Tony Clarkin – kitara
* Bob Catley – laulu
* Wally Lowe – basso
* Richard Bailey – kosketinsoittimet, huilu
* Kex Gorin – rummut
* Mark Stanway – kosketinsoittimet (kappaleissa 13–17)

## Aiheesta muualla

* Marauder: Expanded Edition – Sanctuary Recordsin albumia käsittelevä sivusto
Melaniini

**Melaniini** on musta tai ruskea väriaine, jonka yleisin biologinen muoto on rakenteeltaan indolikinonin, dihydroksi-indolikarboksyylihapon tai molempien polymeeri. Melaniinien molekyylirakenne vaihtelee melkoisesti, mutta niitä on kahta päätyyppiä: eumelaniinit ja feomelaniinit. Eumelaniinit ovat 5,6-dihydroksi-indolin polymeereja ja on väriltään ruskeasta mustaan. Feomelaniinit sisältävät enemmän rikkiä ja vaihtelevat väriltään punaisesta keltaiseen; punaisia ovat erytromelaniini ja trikosideriini.

Eläimillä, kasveilla ja alkueliöillä melaniini toimii pigmenttinä. On epäselvää, esiintyykö melaniinia bakteereilla ja arkeoneilla. Laajassa mielessä melaniinilla voidaan tarkoittaa mitä tahansa polyasetyleenien, polyaniliinien tai polypyrrolien muodostamaa mustaa tai ruskeaa väriainetta.

Ihmisillä melaniinia on ihossa, hiuksissa, silmän verkkokalvon pigmenttiepiteelissä, lisäkilpirauhasessa, sisäkorvan simpukkatiehyen suonijuovassa *stria vasculariksessa*, ja aivojen tietyissä osissa, kuten sinertävän aivotäplän *locus ceruleus* ja mustatumakkeen eli *substantia nigra* -alueilla. Melaniini on ihmisen ihonvärin pääasiallinen määrääjä. Melaniinia tuottavia soluja kutsutaan melanosyyteiksi, ja ne sijaitsevat ihon orvaskedessä.

Runsas feomelaniinin tuotanto ihmisellä aiheuttaa usein vaalean ihon sekä hiukset ja mahdollisesti pisamia.

Albinismi on luokka geenimutaatioita, joissa elimistö ei pysty tuottamaan melaniinia.

## Katso myös
*Melanooma
*Melamiini

## Lähteet

## Aiheesta muualla

*Albinismiyhdistys: Melaniinin synteesi, 13.4.2017
*PubChem: Melanin 
*Human Metabolome Database: Melanin 
*Food Component Database (FooDB): Melanin 
*Bristol University School of Chemistry, Molecule of the Month: Melanin
Tilusvaihto

**Tilusvaihto** on kiinteistötoimitus, jossa vaihdetaan eri kiinteistöihin kuuluvia alueita keskenään. Alueiden on oltava suunnilleen samanarvoiset ja mahdollinen arvoero on korvattava rahalla. Tilusvaihdolla pyritään parantamaan kiinteistöjen tarkoituksenmukaista käyttöä esimerkiksi poistamalla enklaavi, oikaisemalla rajan mutka tai siirtämällä raja tien tai ojan mukaiseksi.

Tilusvaihto perustuu yleensä kiinteistöjen omistajien väliseen sopimukseen, mutta vähäisten alueiden kohdalla tulee kysymykseen myös pakollinen tilusvaihto.

## Katso myös
* Kiinteistön vaihto

## Lähteet
Luettelo Teräsmiehen vihollisista

Tämä on luettelo sarjakuvahahmo Teräsmiehen vastustajista.

## Pääviholliset

## Muut vastustajat

* Amalak
* Amazing Grace
* Anomaly
* Anti-Monitor
* Atomikallo
* Blaze ja Satanus
* Bloodsport 
* Bruno Mannheim
* Chemo
* Deathtrap
* Faora
* Hellgrammite
* Jax-Ur
* Kalibak
* Kru-El
* Kryptoniittimies
* Lashina
* Livewire
* Lobo
* Lord Satanis
* Manchester Black
* Maxima
* Mongal
* Morgan Edge
* Neutron
* Nick O'Teen
* Non
* Quex-Ul
* Kivi
* Sakaali
* Shockwave
* Silver Banshee
* Solomon Grundy
* Teräsmiehen kostoryhmä
* Terra-Man
* Titano
* Ultramies
* Ursa
* Va-Gox
* Vartox (myös liittolainen)
* Xviar
* Zaora
New York Times Building

**New York Times Building** eli **New York Times Tower** on pilvenpiirtäjä New York Cityn Manhattanin Midtownin alueella. Sitä käyttää pääasiallisesti viestintäyhtiö The New York Times Company. Sen rakennustyöt käynnistettiin vuonna 2003, ja se valmistui vuoden 2007 toisella neljänneksellä. Pilvenpiirtäjä yltää 319 metrin korkeuteen ja siinä on 52 kerrosta. Rakennuksen suunnittelusta ovat vastanneet arkkitehtitoimistot Renzo Piano Building Workshop ja FXFOWLE Architects. Sisätilat ovat Genslerin käsialaa.

## Lähteet

## Aiheesta muualla

* Viralliset sivut
Walhalla

**Walhalla** on saksalaisten merkkihenkilöiden rintakuvia ja muistolaattoja sisältävä marmoritemppeli lähellä Regensburgin kaupunkia, Tonavan varrella, Saksan Baijerissa. Sen rakennutti Baijerin kuningas Ludvig I vuosina 1830–1842. Temppelin suunnittelusta vastasi saksalainen arkkitehti Leo von Klenze, ja sen esikuvana toimi Ateenan Parthenonin temppeli. Nimensä se sai skandinaavisen mytologian Valhallan mukaan.

Nykyisin Baijerin hallitus päättää Walhallaan lisättävistä henkilöistä. Ehdotuksia voi tehdä kuka tahansa, mutta päästäkseen ikuistettavaksi temppeliin merkkihenkilön täytyy olla ollut kuolleena vähintään 20 vuoden ajan.

## Aiheesta muualla

* Viralliset sivut 


Tiedosto:Walhalla aussen.jpg|Walhalla
Tiedosto:Walhalla innen.jpg|Walhallaa sisältä.
Velia

**Velia** voi viitata seuraaviin:

* Elea, roomalaisittain Velia, antiikin aikainen kaupunki Italiassa
* Velia, kukkula antiikin Rooman kaupungissa
* *[[Velia (suku)|Velia]]*, puolivesiludesuku
Selmasongs

***Selmasongs*** on Lars von Trierin elokuvan *[[Dancer in the Dark]]* soundtrack, joka julkaistiin vuonna 2000. Kaikki albumin kappaleet on säveltänyt Björk. Albumi on nimetty Björkin roolihahmon Selman mukaan.

## Kappaleet
#Overture (instrumentaali) (Björk) – 3:38
#Cvalda (mukana Catherine Deneuve) (Björk) – 4:48
#I've Seen It All (mukana Thom Yorke) (Björk–Sjón–von Trier) – 5:29
#Scatterheart (Björk–Sjón–von Trier) – 6:39
#In The Musicals (Björk) – 4:41
#107 Steps (mukana Siobhan Fallon) (Björk–Sjón–von Trier) – 2:36
#New World (Björk–Sjón–von Trier) – 4:23

Elokuvassa kuullaan kaikki muut kappaleet lukuun ottamatta kappaletta "New World". "New World" soi kuitenkin videolla lopputekstien aikana. Kappaleen "I've Seen It All" laulaa Björk yhdessä Thom Yorken kanssa. Elokuvassa kuullaan näyttelijä Peter Stormaren ääntä.

Björk teki kappaleeseen "Scatterheart" suuria muutoksia soundtrackiä varten. Sanat ovat erilaiset, ja Björk laulaa yksin, toisin kuin elokuvassa.

## Aiheesta muualla
*Björk.com
Étienne Geoffroy Saint-Hilaire

**Étienne Geoffroy Saint-Hilaire** (15. huhtikuuta 1772 Étampes, Seine-et-Oise – 19. kesäkuuta 1844 Pariisi) oli ranskalainen luonnontieteilijä.

Geoffroy Saint-Hilaire oli Jean-Baptiste Lamarckin kollega, joka kehitteli ja puolusti Lamarckin evoluutioteoriaa.

Geoffroy Saint-Hilaire opiskeli Collège de Navarressa Pariisissa, jossa hänen luonnonhistorian opettajanaan toimi Mathurin Jacques Brisson. Hän jatkoi opintojaan Collège de Francessa ja Jardin des Plantesissa. Maaliskuussa 1793 Louis-Jean-Marie Daubenton perusti hänelle museoapulaisen viran, mutta jo kesäkuussa 1793 hänet valittiin vastaperustetun Muséum National d'Histoire Naturellen eläintieteen professoriksi. 1794 hän oli kirjeenvaihdossa Georges Cuvier’n kanssa, mikä johti siihen, että he julkaisivat yhdessä viisi kirjoitusta, joista yhdessä, nisäkkäitä koskevassa, Cuvier esitti eläintieteellisen systematiikkansa. *Histoire des Makis, ou singes de Madagascar* (1795) oli Geoffroy Saint-Hilairen perustavanlaatuinen kirjoitus omasta teoriastaan.

1798 hänet valittiin Napoleonin suurelle tutkimusretkelle Egyptiin. Retkelle osallistui 167 tiedemiestä ja taiteilijaa. Tammikuussa 1802 hän palasi Pariisiin. 1807 hänet äänestettiin Ranskan tiedeakatemian jäseneksi. Maaliskuussa 1808 Napoleon valitsi hänet tutustumaan Portugalin museoihin. 1809 hän sai professorin viran Pariisissa ja siitä alkaen hän keskittyi tieteelliseen tutkimukseen ja julkaisi useita teoksia, muun muassa *Philosophie anatomique* (1818, 1822).

Heinäkuussa 1840 Saint-Hilaire sokeutui ja muutamaa kuukautta myöhemmin hänellä oli halvauskohtaus. Hän luopui virastaan museossa 1841. Seuraajaksi valittiin hänen poikansa Isidore Geoffroy Saint-Hilaire.

Geoffroy Saint-Hilarie nimesi lukuisia eliöitä, muun muassa röyhelökotingan.
Saharanpussitiainen

**Saharanpussitiainen** (*Anthoscopus punctifrons*) on pussitiaisten heimoon kuuluva varpuslintu. Lajin nimesi Karl Jakob Sundevall 1850.
__NOTOC__
## Koko ja ulkonäkö
Pussitiaisen kokoinen, vihertävä pikkulintu.

## Esiintyminen
Laji elää Afrikassa Sahelin puoliautiomaalla. Esiintymisalueen laajuus on noin 1,3 miljoonaa neliökilometriä. Lajin kanta on elinvoimainen.

## Elinympäristö
Sahelin akasiaa ja pensaikkoa kasvavat savannit.

## Lisääntyminen
Pesä on taitavasti kasvinosista punottu oksasta riippuva kori, jossa lentoaukko on pesän yläosan sivulla.

## Ravinto
Hyönteissyöjä.

## Lähteet
* Oiseaux (kuva)

### Viitteet
Louhi ja Murska

**Louhi ja Murska** olivat Espoon Keilaniemessä sijaitsevan Tieteen tietotekniikan keskuksen CSC:n kaksi supertietokonetta. Louhen korvasi Sisu vuonna 2013. Murskan käyttö lopetettiin vuonna 2012.

## Louhi

*Louhi* oli CSC:n supertietokone, jonka laskennallinen huipputeho oli 86,7 teraflopsia (eli 86,7 biljoonaa laskutoimitusta sekunnissa). 27. kesäkuuta 2007 järjestetyssä Linpack-testissä Louhi saavutti 8,9 teraflopsin suorituskyvyn saaden näin sijan 109 TOP500-listalta.

### Laitteisto
* Järjestelmäperhe: Cray XT3
* Järjestelmän malli: Cray XT4
* Tietokone: Cray XT4 Opteron Dual Core 2,6 GHz
* Muisti: 2048 Gt (1 Gt / ydin)
* Käyttöönottovuosi: 2007
* Käyttöjärjestelmä: UNICOS/Linux
* Suoritin: 2048 kappaletta AMD Opteron Dual Core 2600 MHz (5,2 gigaflopsia / suoritin)

Louhen käyttötarkoitus oli toimia niin kutsuttuna *capability*-koneena, eli laskea rinnakkain toisistaan riippuvaisia laskutoimituksia. Lopullisessa kokoonpanossa vuonna 2008 Louhi saavutti teoreettisen 100 teraflopsin laskentatehon ollen näin yksi Euroopan tehokkaimmista supertietokoneista.

## Murska
*Murska* oli CSC:n superklusteri, jonka laskennallinen huipputeho oli 11,3 teraflopsia. 27. kesäkuuta 2007 järjestetyssä Linpack-testissä Murska saavutti 8,2 teraflopsin suorituskyvyn saaden näin sijan 118 TOP500-listalta.

### Laitteisto
* Järjestelmäperhe: HP Cluster Platform 4000BL
* Järjestelmän malli: ProLiant BL465c Cluster
* Tietokone: Cluster Platform 4000 BL465c Opteron Dual Core 2,6 GHz InfiniBand
* Muisti: 5120 Gt (1 Gt / ydin * 1024, 2 Gt / ydin * 512, 4 Gt / ydin * 512, 8 Gt / ydin * 128)
* Käyttöönottovuosi: 2007
* Käyttöjärjestelmä: Linux
* Suoritin: 1088 kappaletta AMD Opteron Dual Core 2600 MHz (5,2 gigaflopsia / suoritin)

Murskan käyttötarkoitus oli toimia niin kutsuttuna *capacity*-koneena, eli suorittaa perättäisiä, toisistaan riippumattomia laskutoimituksia.

## Mahdollisia käyttökohteita
* Aerosolien vaikutus ilmastonmuutokseen
* Solukalvot ja lääkemolekyylit
* Maailmankaikkeuden ikä ja koostumus
* Fuusioreaktorin toiminta
* Nanotiede

## Lähteet
* 

### Viitteet

## Aiheesta muualla
* Tieteen tietotekniikan keskus CSC
* Louhi User's Guide 
* Murska User's Guide 
* Top 500 supercomputer sites
Los Lobos

**Los Lobos** (, alun perin *Los Lobos Del Este Los Angeles*) on vuonna 1973 perustettu yhdysvaltalainen rockyhtye, jonka musiikki koostuu rock and rollista, tejanosta, countrysta, kansanmusiikista, rhythm and bluesista sekä bluesista. Yhtyeen tunnetuin kappale on vuonna 1959 kuolleen laulaja Ritchie Valensin alun perin laulama, vuonna 1986 valmistunut coverversio kappaleesta "La Bamba", jota käytettiin myös samana vuonna ilmestyneeseen, Valensin elämästä kertovaan samannimiseen elokuvaan.

## Yhtyeen jäsenet
* Steve Berlin – koskettimet
* David Hidalgo – laulu, kitara
* Conrad Lozano – laulu, basso, Guitarrón
* Louie Pérez – laulu, kitara, rummut
* Cesar Rosas – laulu, kitara
* Enrique Gonzalez – rummut, perkussiot

## Diskografia
### Albumit
**Si Se Puede!*, 1976
**Los Lobos Del Este De Los Angeles*, 1978
**...And a Time to Dance*, 1983  
**How Will the Wolf Survive?*, 1984  
**La Bamba [Soundtrack]*, 1987 
**By the Light of the Moon*, 1987  
**La Pistola y El Corazón*, 1988
**The Neighborhood*, 1990  
**Kiko*, 1992
**Just Another Band From East L.A. – A Collection*, 1993
**Music for Papa's Dream*, 1995 
**Colossal Head*, 1996 
**This Time*, 1999 
**El Cancionero Mas y Mas*, 2000
**Good Morning Aztlán*, 2002
**The Ride*, 2004
**Ride This – The Covers EP*, 2004
**Live at the Fillmore*, 2005
**Acoustic En Vivo*, 2005
**Wolf Tracks – Best of Los Lobos*, 2006
**The Town and The City*, 2006
**Los Lobos Goes Disney*, 2009
**Tin Can Trust*, 2010
**Disconnected in New York City*, 2013
**Gates of Gold*, 2015

## Lähteet
Japanin puolustusministeriö

**Japanin puolustusministeriö** () on yksi Japanin valtionhallinnon ministeriöistä. Aikaisemmin se oli Japanin puolustusvirasto (), ministeriö siitä tuli 9. tammikuuta 2007 edellisen vuoden joulukuussa hyväksytyn lain perusteella. Ministeriön päärakennus sijaitsee Ichigayan kaupunginosassa Shinjukun erillisalueella Tokiossa. Puolustusministeriö on Japanin hallituksen suurin ministeriö: vuonna 2005 sen henkilökuntaan kuului 276&nbsp;890 vakituista työntekijää, joista 253&nbsp;180 oli sotilaita. 

Puolustusministeriön täytyy hallituksen ministeriönä olla Japanin perustuslain artiklan 66 mukaan olla täysin siviilihallinnassa.

Puolustusvoimien ylin komentaja on pääministeri, joka on vastuussa suoraan Japanin parlamentille. Kansallisessa hätätilassa pääministerillä on valta komentaa Japanin itsepuolustusvoimien eri osat liikkeelle parlamentin suostumuksella. Äärimmäisessä hätätilassa suostumus voidaan hankkia myöhemmin. 

## Lähteet

## Aiheesta muualla

*Japanin puolustusministeriö
Riverside Stadium

**Riverside Stadium** on jalkapallostadion Middlesbroughissa, Englannissa ja se toimii Middlesbrough FC:n kotistadionina. Stadion avattiin vuonna 1995. Riverside Stadium on kapasiteetiltaan 35&nbsp;100 katsojan suuruinen, mutta tulevaisuudessa on suunnitelmissa nostaa kapasiteettia 42&nbsp;000:een. Stadion oli valmistuessaan suurin Englantiin rakennettu sitten toisen maailmansodan.

## Historia

Riverside Stadium korvasi Ayresome Parkin, joka oli ollut Boron kotistadionina aina kaudesta 1903–04 lähtien. Alun perin stadion oli 30&nbsp;000 katsojaa vetävä, mutta lopulta kapasiteetti vakiintui nykyiseen ja 16 miljoonaa maksanut stadion valmistui jo 32 viikossa. Stadionin nimen päättivät Boron fanit, jotka suorittivat äänestyksen ennen Ayresome Parkin viimeistä ottelua. Muut vaihtoehdot nimeksi olivat: *Middlehaven Stadium*, *Erimus Stadium* ja *Teesside Stadium*. Kun stadion ensimmäistä kertaa avattiin oli nimi silloin Cellnet Riverside Stadium (ja sitten BT Cellnet Riverside Stadium). Syy siihen oli 3 miljoonan punnan arvoinen sponsorisopimus Cellnet:n kanssa. Sopimus päättyi kauden 2001–02 jälkeen.

Ensimmäinen ottelu pelattiin stadionilla 26. elokuuta 1995, kun 28&nbsp;286 katsojan edessä (korkein katsojamäärä 14 vuoteen) Middlesbrough kohtasi Chelsean. Boro voitti ottelun numeroin 2–0. Craig Hignett sai kunnian olla uuden stadionin ensimmäinen maalintekijä.

## Kansainväliset ottelut

Kuten Ayresome Parkissa, on myös Riversidella pelattu kansainvälisiä otteluita. 30. kesäkuuta 2003 Englanti kohtasi Slovakian vuoden 2004 EM-kisojen karsintaottelussa. Englanti voitti 2–1

## Boron keskimääräiset yleisömäärät

''Kaikki tieto Englannin Valioliiga -otteluista.

## Lähteet
St. Andrew’s (stadion)

**St. Andrew’s** on jalkapallostadion Birminghamissa, Englannissa. Se toimii Birmingham City FC:n kotistadionina. Vuonna 1906 avatulle stadionille mahtuu 30&nbsp;009 katsojaa.

Birmingham City (silloinen Small Heath) muutti stadionille Muntz Streetilta vuonna 1906 ja ensimmäinen ottelu pelattiin Saltley Collegea vastaan 11. syyskuuta. Small Heath voitti helposti 5–0. Vuosien varrella St. Andrew’sia on kunnostettu muutamaan otteeseen. Stadionin katsojaennätys on vuodelta 1939, kun Birmingham kohtasi Evertonin 66&nbsp;844 katsojan edessä FA Cupin viidennellä kierroksella.

## Aiheesta muualla

* Stadionin historiaa kannattajien sivuilla
La Bamba

**La Bamba** on meksikolainen kansanlaulu, jonka teki yleismaailmallisesti tunnetuksi laulaja Ritchie Valens vuonna 1958. Hän oli kappaleen teon aikana 17-vuotias.

Vuonna 2018 Ritchie Valensin singlejulkaisu kappaleesta valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä.
 
## Coverversiot
Kappaleesta on tehty lukuisia coverversioita. Tunnetuin lienee Los Lobos -yhtyeen vuonna 1986 tekemä versio, joka tehtiin myös Valensista kertovaan samannimiseen elokuvaan. Elokuvassa päähenkilöitä näyttelevät Lou Diamond Phillips (Ritchie Valens) ja Esai Morales (Bob Valenzuela). 

### Suomalaisia coverversion esittäjiä
* Trio Saludo (1977)
* Sleepy Sleepers (1982)
* Jope Ruonansuu (1988)
* Jouni Isoherranen (Tenavatähti-lastenlaulukilpailu 1991)
* Eläkeläiset (*[[Humppakalmisto]]*, 2013)

## Lähteet
Zveri

**Zveri** (, ) on venäläinen pop/rock-yhtye, jonka perusti vuonna 2002 laulaja Roman Bilyk, joka tunnetaan paremmin nimellä Roma Zver. 

Mukaan lähtivät kitaristi Vladimir Khoruzhiy, basisti Kostya Labenkiy, kosketinsoittaja Kirill Antonenko ja rumpali Misha Kraev. 
Heidän esikoislevynsä "Golod" (Nälkä) julkaistiin vuoden 2003 helmikuussa, ja se sai hyvät arvostelut. Albumin kaikki laulut ovat harkinnalla ja tarkkaan tehtyjä. Muutamia hittejä olivat "Dlja tebja" (Sinun vuoksesi),  "Prosto Takaja Sil'naja Ljubov" (Yhtä yksinkertaista kuin vahva rakkaus) ja "Dozhdi-Pistolety" (Vesiaseet, duetto Tatjana Bulanovan kanssa). Tämä julkaisu teki Zveristä kuuluisan Venäjällä. 

Maaliskuussa 2004 Zveri julkaisi toisen levynsä, Rajony-Kvartaly (Tienoot, alueet) joka nostatti hysteriaa. Sitä myytiin todella paljon ja sitä seurasi promootiokiertue ympäri Venäjää. Kappaleet "Vsjo, chto kasajetsa" (Kaikki, millä on merkitystä) ja "Napitki Pokrepche" (Vahvemmat juomat) julkaistiin singlenä. Vuoden 2005 keväällä yhtye julkaisi remixlevyn albumien Golod ja Rajony, Kvartaly kappaleista. Kolmas albumi "Kogda my vmeste, nikto ne kruche" (Kun me olemme yhdessä, kukaan muu ei ole mahtavampi) julkaistiin vuoden 2006 maaliskuussa. Levyltä julkaistiin single "Do skoroi vstreche" (Tavataan pian).

## Julkaisut
Studioalbumit:

*Golod - 2003
* Rajony-Kvartaly - 2004
* Kogda my vmeste, nikto ne kruche - 2006
*Dal'she - 2008
*Muzy - 2011
*Odyn na odyn - 2014
*Strakha net - 2016

## Lähteet
*Yhtyeen kotisivut (venäjäksi)
Hanns-Martin-Schleyer-Halle

**Hanns-Martin-Schleyer-Halle** on saksalainen sisäurheiluareena Baden-Württembergin pääkaupungissa Stuttgartissa. Se sijaitsee Bad Cannstattin kaupunginosassa, noin 200 metrin päässä Gottlieb-Daimler-Stadionista. Hanns Martin Schleyerin mukaan nimetty areena avattiin 14. syyskuuta 1983, ja sitä nykyaikaistettiin sekä laajennettiin vuosina 2005–2006 noin 12,2 miljoonalla eurolla. Areenan katsojakapasiteetti on 15&nbsp;500.

## Aiheesta muualla

* http://www.schleyerhalle.de/
The Third Step

**The Third Step** on Sailor yhtyeen vuonna 1976 valmistunut kolmas studioalbumi. Albumi julkaistiin syyskuussa. Edellisvuoden menestyksekkään *[[Trouble (Sailorin albumi)|Trouble]]* albumin jälkeen tuli yhtyeelle kolmas näytön paikka. USA:n huhtikuisen promo kiertueen jälkeen oli aika tehdä entistä parempi levy. USA:ssa ollut Beverly Rodeo Hotel on inspiroinut Kajanusta tekemään mystisen kappaleen nimeltä *Quay Hotel*.  Albumilta julkaistu single *One Drink Too Many* oli vuonna 1977 Länsi-Saksassa TOP 40:ssä ja oli korkeimmillaan #22, sekä myös Itävallassa 4 viikkoa listoilla, ja paras sijoitus oli #21. 1976 Sveitsissä single *Stiletto Heels* oli 6 viikkoa listoilla ja ollen parhaimmillaan #11 ja Länsi-Saksassa 10 viikkoa ja paras sijoitus #12. Englannissa single *One Drink Too Many* oli parhaimmillaan #35. Suomessa albumi menestyi parhaiten ollen neljäs ja Ruotsissa sinnitteli vain viikon verran, ja ollen parhaimmillaan #26, sekä vielä paremmin menestyen naapurimaassa Norjassa, jossa oli #11. Kaikki albumilla olevat sävellykset ja sanoitukset ovat Kajanuksen tekemiä. Julkaistu LP-levynä ja C-kasettina (EPC 81637). Albumin kansista on tehty kaksi eri versiota. Sony Music uudelleenjulkaisi albumin CD:nä 2001 (Epic 4655822].

## Sailor-yhtye
* Grant Serpell: rummut, lyömäsoittimet, laulu.
* Phil Pickett: Nickelodeon, basso-syntetisaattori, calliope, laulu.
* Henry Marsh: piano, Nickelodeon, syntetisaattori, laulu.
* Georg Kajanus: vokalisti, 12-kielinen akustinen kitara, charango, harmoni, piano.

## Albumin kappaleet

## 7" singlet
*One Drink Too Many / Melancholy: (Länsi-Saksa, Englanti, Alankomaat, Australia).
*Stiletto Heels / Out of Money: (Länsi-Saksa, Englanti, Portugali, Jugoslavia, Uusi-Seelanti, Australia).
*Cool Breeze / Give Me La Samba: (Etelä-Afrikka) - 1977

## Albumin tiedot
* A Widescreen Production
* Äänitys ja miksaus: Jeffrey Lesser
* Äänittäjät II ja III: Damion Korner and Bernie O'Gorman
* Albumin I kansisuunnittelu ja valokuvat: Hipgnosis
* Albumi II : Roslav Szaybo.
* Laulu ja soittimien sovitukset ja erikoisefektit: Sailor
* Äänitetty CBS Records studiolla Lontoossa.

## Arvostelu
*Helsingin Sanomissa* Kalle Heikkinen ja Markku Fagerlund kirjoittivat albumin jatkavan Sailorin kahden edellısen levyn viltoiltamaa linjaa kepeine laulelmineen, joissa on tarttuva melodia ja elämänläheiset sanat. Heistä tämä erinomainen levy tarjoaa hyvin tehtyä ja persoonallista käyttömusiikkia, jossa sähkökitara on onnistuneesti korvattu pimputtavalla nickelodeonilla.

## Lähteet
System 7 (yhtye)

**System 7** (Pohjois-Amerikassa alun perin nimellä *777*) on brittiläinen ambientia ja psykedeelisluonteista elektronista tanssimusiikkia tekevä yhtye.

Steve Hillage ja Miquette Giraudy, kummatkin entisiä Gong-yhtyeen jäseniä ja pitkäaikaisia elämänkumppaneita, päättivät perustaa System 7:n kuultuaan The Orbin kaltaisten artistien tulkitsevan Hillagen vuoden 1979 ambient-tyylistä albumia *[[Rainbow Dome Musick]]*. Yhtyeen varsinaisen ytimen muodostavat kaksikko Hillage ja Giraudy, mutta System 7 tekee ja on aina tehnyt aktiivista yhteistyötä monien artistien kanssa, muun muassa Carl Graigin, Laurent Garnierin, Derrick Mayn, Orbin Alex Patersonin ja Youthin. Yhtyeen musiikissa epätavallista on se, että ambient-/dance-yhtyeeksi se hyödyntää huomattavan paljon kitaramateriaalia (Hillage on kitaristi).

System 7:n lisäksi Hillage ja Giraudy ovat työskennelleet myös nimillä Groovy Intent ja **Mirror System**. Jälkimmäisen projektin tavoitteena on yhtyeen WWW-sivujen mukaan auttaa "kehittämään heidän musiikkinsa chillout- ja downtempo-tyylisiä ulottuvuuksia".

## Diskografia

### Studioalbumit

* *[[System 7 (albumi)|System 7]]* (1991)
* *[[777 (albumi)|777]]* (1993)
* *[[Point 3]] - Fire Album* (1994)
* *[[Point 3]] - Water Album* (1994)
* *[[Power of Seven (albumi)|Power of Seven]]* (1996)
* *[[Golden Section (albumi)|Golden Section]]* (1997)
* *[[Seventh Wave (System 7:n albumi)|Seventh Wave]]* (2001)
* *[[Encantado (albumi)|Encantado]]* (2004)

Nimellä Mirror System:
* *[[Mirror System (albumi)|Mirror System]]* (2006)
* *[[Reflector - DJ Mix]]* (2010)
* *[[N-Port]]* (2015)

### Yhdysvalloissa nimellä 777 julkaistut albumit
* *[[System 7 (albumi)|777]]* (1991) &ndash; *System 7* -albumin yhdysvaltain versio
* *[[Point 3|System 7.3: Fire + Water]]* (1995) &ndash; kummatkin *Point 3* -albumit yhdessä

### Kokoelmat
* *[[System Express]]* (1996)
* *[[Mysterious Traveller (System 7:n albumi)|Mysterious Traveller]]* (2002) &ndash; Derrick Mayn kanssa
* *[[Planet 7]]* (2006) &ndash; saatavilla ainoastaan iTunesin kautta 

### Livealbumit
* *[[Live Transmissions]]* (2006)

### Singlet ja EP:t
* "Habibi" (1991)
* "Freedom Fighters" (1991)
* "7:7 Expansion" (1992)
* "Alpha Wave" (1995)
* "Hanger 84" (1996)
* "Interstate" (1996)
* "Rite of Spring" (1997)
* "Love Mission - Mission Love" • "I Move" • "Teotihuacan" • "Om Rock" (2004) &ndash; tehty nimellä Groovy Intent, ainoastaan verkosta imuroitavissa oleva EP

## Aiheesta muualla

* Yhtyeen viralliset sivut 
* Mirror System 
* System 7 Allmusic-sivustolla 
* System 7 Discogs-sivustolla
Relayer

**Relayer** on Yes-yhtyeen seitsemäs albumi, joka nauhoitettiin ja julkaistiin vuonna 1974. Se on yhtyeen ainoa albumi, jolla soittaa Patrick Moraz, joka korvasi kosketinsoittaja Rick Wakemanin aikaisemmin samana vuonna. ”The Gates of Delirium” -kappaleen osio ”Soon (oh soon the light)” julkaistiin rajoitettuna singlepainoksena tammikuussa 1975 B-puolenaan ”Sound Chaser”.

Albumi on hieman jazz-painotteisempi kuin edelliset levyt johtuen osittain Patrick Morazin jazz-taustasta. Ennen Morazin liittymistä yhtyeeseen julkisuudessa vahvana ehdokkaana pidettiin Aphrodite’s Child -yhtyeestä ja soolourastaan sekä säveltäjänä tunnettua Vangelista, mutta hän ei soveltunut yhtyeeseen. Howen mukaan hän soitti loistavasti, mutta muutti improvisoivasti sovituksiaan kerrasta toiseen, kun taas Yesin perustana olivat rakenteiden tarkat sovitukset.
Alan Whitelle albumi oli toinen studioalbumi. Bill Brufordin King Crimsoniin liittymisen seurauksena White oli mukana Yessongs - livealbumilta lähtien, jolla on mukana joitakin Brufordin vielä soittamia kappaleita.

## Kappaleet
#The Gates of Delirium – 21:50
#Sound Chaser – 9:26
#To Be Over – 9:06

## Kokoonpano
* Jon Anderson – laulu
* Steve Howe – kitara ja laulu
* Patrick Moraz – kosketinsoittimet
* Chris Squire – basso ja laulu
* Alan White – rummut

## Lähteet
Rosensteinin linna

**Rosensteinin linna** () on uusklassista arkkitehtuuria edustava linna Bad Cannstattin kaupunginosassa Stuttgartissa, Baden-Württembergin pääkaupungissa. Linnan rakennutti kuningas Vilhelm I vuosina 1822–1830 hoviarkkitehtinsa Giovanni Saluccin (1749–1845) piirustusten pohjalta. Nykyisin linnassa toimii osavaltiollinen luonnonhistorian museo (*Staatliche Museum für Naturkunde Stuttgart*).

## Aiheesta muualla

* http://www.naturkundemuseum-bw.de/stuttgart/
Isan

**Isan** (myös Iisaan, Isarn, Issan, tai Esarn; isaniksi/) on Thaimaan koillinen osa. Se on Thaimaan osista suurin. Se sijaitsee Khoratin ylängöllä. Aluetta rajaa pohjoisessa ja idässä Mekong-joki, etelässä Kambodžan raja. Lännessä alueen erottaa Pohjois- ja Keski-Thaimaasta Phetchabunin vuoristo. Isanin pinta-ala on 160&nbsp;000&nbsp;km² ja väkiluku 20&nbsp;825&nbsp;000.

## Aiheesta muualla

* MinneThaimaassa, Kohdeopas: Isaan - matkailutietoa Isaanista
Unleashed in the East

**Unleashed in the East** on Judas Priestin livealbumi joka on nauhoitettu Japanin Tokiossa vuonna 1979. Albumi on ensimmäinen jolla yhtyeen pitkäaikainen tuottaja Tom Allom on mukana.

Albumin livenauhoituksen aitoudesta on esiintynyt vuosien varrella paljon huhuja. On väitetty, että kaikki laulu- ja kitaraosuudet olisi nauhoitettu studiossa uudelleen. Glenn Tipton on kiistänyt nämä väitteet, mutta on sanonut, että joitakin lauluosuuksia on "paikkailtu" Halfordin flunssan takia samoin kuin paria kitararaitaa. Jotkut ovat kutsuneet albumia leikkimielisesti nimellä "Unleashed in the Studio". Bootlegit ja radionauhoitukset näiltä ajoilta kuitenkin todistavat, että Priest pystyy hyvään live-esitykseen ilman studiokikkailuja. Japanin-versiossa oli mukana neljä lisäkappaletta, jotka myöhemmin julkaistiin maailmanlaajuisesti remasteroidun version yhteydessä.

## Kappaleet
#
#
#
#
#
#
#
#
#

**Japanin versio/vuoden 2001 remasteroitu versio**
#
#
#
#

## Muusikot
*Rob Halford: laulu
*Glenn Tipton: kitara
*K.K. Downing: kitara
*Ian Hill: basso
*Les Binks: rummut

## Aiheesta muualla
* 
*
Goodnight L.A.

**Goodnight L.A.** on rockyhtye Magnumin vuonna 1990 julkaistu kahdeksas studioalbumi.

## Kappaleet
#"Rockin' Chair" (Tony Clarkin ja Russ Ballard) – 4:10
#"Mama" (Tony Clarkin)  – 4:34
#"Only A Memory" (Tony Clarkin) – 7:04
#"Reckless Man" (Tony Clarkin) – 3:11
#"Matter Of Survival" (Tony Clarkin ja Russ Ballard) – 4:19
#"What Kind Of Love Is This" (Tony Clarkin ja Jim Vallance) – 4:35
#"Heartbroke And Busted" (Tony Clarkin) – 3:37
#"Shoot" (Tony Clarkin) – 3:34
#"No Way Out" (Tony Clarkin ja Russ Ballard) – 3:59
#"Cry For You" (Tony Clarkin ja Sue Shiffron) – 3:57
#"Born To Be King" (Tony Clarkin) – 5:33

## Kokoonpano
*Tony Clarkin – kitara
*Bob Catley – laulu
*Wally Lowe – basso
*Mark Stanway – kosketinsoittimet
*Mickey Barker – rummut

### Vierailevat muusikot
*Tommy Funderburk – taustalaulu
*Michael Sadler – taustalaulu
*Paulinho da Costa – lyömäsoittimet
*Deric Dyer – saksofoni
Fray in Magical Adventure

**Fray in Magical Adventure** on MicroCabin Corporationin kehittämä seikkailupeli ja yksi *[[Xak]]*-roolipelisarjan spin-off-peleistä. Se sijoittuu samaan maailmaan kuin *Xakin* pääsarjaan kuuluvat pelit. Muista *Xak*-peleistä *Fray in Magical Adventure* kuitenkin poikkeaa siinä, että sen päähenkilö on *Xak*-sarjan keskushenkilön eli Latok Kartin sijasta tämän ystävä Fray.

*Fray in Magical Adventure* julkaistiin aluksi MSX 2:lle, ja sen jälkeen peli sovitettiin neljälle muulle alustalle. PC Engine -versio ilmestyi nimellä *Fray CD*.

## Juoni
Pelin tarina sijoittuu *n* ja *[[Xak II: The Rising of the Red Moon]]in* aikoihin. Vielä ensimmäisessä *Xak*-pelissä Fray ei taitanut magiaa eikä siksi kyennyt puolustautumaan hänen kimppuunsa hyökänneiltä hirviöiltä. Latok Kartin ansiosta Fray selviää tapahtuneesta ja ihastuu pelastajaansa. Tehdäkseen Latokiin vaikutuksen Fray päättää kouluttautua velhottareksi, jotta hän voisi olla avuksi vaarallisia demoneita metsästävälle Latokille. Fray alkaa opiskella taikuutta opettavassa yliopistossa, josta hän valmistuu kolmen vuoden jälkeen. 

Fray palaa kotikyläänsä etsimään Latokia, joka on kuitenkin lähtenyt Banuwan kylään suorittamaan uutta tehtäväänsä. Banuwaan suuntaava Fray ajautuu matkansa aikana moniin uusiin ympäristöihin, kuten tulivuoren keskustaan, muinaisiin raunioihin ja leijuvaan linnoitukseen.

## Hahmot
Frayn lisäksi pelissä tavataan muita hahmoja, jotka eivät ole pelaajan ohjattavissa, mutta merkittäviä juonen osalta:
* Velhot Isac ja Amadok
* Mill Gerrid
* Miriam "Miry" Sweet
* Tohtori Razel
* Lutok Hart
* Luzarc

## Versiot

*Fray in Magical Adventuren* ensimmäinen versio ilmestyi vuonna 1990 MSX 2:lle. Saman vuoden aikana se sai myös laajennetun ja ääninäytellyn MSX Turbo R -julkaisun, joka on nimeltään *Fray in Magical Adventure Turbo R*. Vuonna 1991 pelistä julkaistiin NEC PC-9801 ja Sega Game Gear -käännös. *Fray in Magical Adventuren* viimeisin sovitus on PC Enginelle kehitetty *Fray CD*, jonka uudistuksia ovat vahtoehtoinen avausvideo, erilaiset pomovastukset sekä loppua kohden alkuperäisversiosta eroava tarina.

## Aiheesta muualla
* XyZ: A Tribute to the ''Xak'', ''Ys'' and ''Zelda'' Series
Digimon Data Squad

**Digimon Data Squad**, Japanissa **Digimon Savers** (), on viides Digimon-televisiosarja. Sen edeltäjä on *[[Digimon Frontier]]*. Fuji TV näytti *Digimon Data Squad* -sarjaa joka sunnuntai. 

## Juoni

Marcus Damon, 14-vuotias poika, joka rakastaa tappelemista, tapaa Agumonin, joka on paennut DATS:ista (*Digital Accident Tactics Squad*). Marcus päätyy lopulta taistelemaan Agumonin kanssa ja kuin ihmeen kaupalla, Marcus voittaa. Paikalle saapunut DATS:in jäsen, Yoshino Fujieda, kummastelee Marcuksen voittoa. Pian Agumon kuitenkin huomaa tuon ja kertoo Marcukselle, että Yoshino oli tullut vangitsemaan Agumonin. Marcus ja Agumon pakenevat paikalta. Lopulta Agumonista tulee Marcuksen Digimon-kumppani ja Marcusta pyydetään liittymään DATS:iin. Marcus suostuu pyyntöön ja hänen ryhmäänsä kuuluu hänen itsensä lisäksi Thomas H. Norstein ja Yoshino Fujieda.

## Luettelo henkilöistä ja heidän digimoneistaan

* Marcus Damon () - Agumon (Data Squad) 
* Thomas H. Norstein () - Gaomon
* Yoshino Fujieda () - Lalamon
* Keenan Crier () - Falcomon
* Komentaja Sampson () - Kudamon
* Miki Kurosaki - PawnChessmon (musta)
* Megumi Shirokawa - PawnChessmon (valkoinen)

## Ääninäyttelijät
### Alkuperäiset

### Englanninkieliset
Wilhelmspalais

**Wilhelmspalais** on klassistinen palatsi Baden-Württembergin pääkaupungissa Stuttgartissa, Stuttgart-Mitten kaupunginosan Charlottenplatzilla. Palatsi oli Württembergin viimeisen kuninkaan Vilhelm II:n asuinsija. Nykyisin rakennuksessa toimii Stuttgartin kaupungin keskuskirjasto.

## Historia
Wilhelmspalais rakennettiin vuosien 1834 ja 1840 välisenä aikana Württembergin kuninkaan Vilhelm I:n hoviarkkitehdin Giovanni Saluccin piirustusten pohjalta. Kuningas rakennutti palatsin tyttärilleen, prinsessoille Marie ja Sophie. Sisätilojen suunnittelusta vastasi arkkitehti Karl Ludwig von Zanth.

Myöhemmin palatsia asutti kuningas Vilhelm I:n seuraaja ja pojanpoika Vilhelm II, joka muutti palatsiin ollessaan vielä kruununprinssi. Vallankumoukselliset valtasivat palatsin 9. marraskuuta 1918. Saman vuoden marraskuun 30. päivänä kuningas luopui kruunusta. Myöhemmin Stuttgartin kaupunki käytti linnaa näyttelyihin. Toisessa maailmansodassa rakennus tuhoutui lähes täysin.

Vuosina 1961–1965 Wilhelmspalais jälleenrakennettiin moderniin tyyliin saksalaisen arkkitehdin Wilhelm Tiedjen johdolla. Siitä lähtien on palatsia asuttanut Stuttgartin kaupunginkirjasto.

## Aiheesta muualla
* Tietoa Wilhelmspalais'ta Stuttgartin matkailusivustolla
Khmerit

**Khmerit** ovat suurin etninen ryhmä Kambodžassa. Yli 90&nbsp;% 13,9 miljoonasta asukkaasta on khmerejä. Khmerien puhuma khmerin kieli on Kambodžan virallinen kieli. Khmerien uskonto on theravada-buddhalaisuus.

## Lähteet
Point of Entry

**Point of Entry** on brittiläisen metalliyhtye Judas Priestin seitsemäs studioalbumi. Se julkaistiin helmikuussa 1981. Albumilla on yhtyeen klassikoiksi muodostuneet kappaleet ”Heading Out to the Highway” ja ”Hot Rockin’”. Yhdysvaltain ja Euroopan painoksissa on erilaiset kannet. Kappaleista ”Heading Out to the Highway”, ”Don’t Go” ja ”Hot Rockin’” tehtiin musiikkivideo.

Yhtye suuntautui edellisen albumin *[[British Steel]]* myötä enemmän radioystävälliseen ja kaupalliseen tyyliin. Täten *Point of Entry* oli pettymys monille yhtyeen faneille. Albumi nauhoitettiin Espanjalle kuuluvalla Ibizan saarella, jonne yhtye oli lähtenyt ilman kappaleiden tekemistä etukäteen valmiiksi.

## Kappaleet
Kaikki kappaleet kirjoittanut Glenn Tipton, Rob Halford ja K. K. Downing, paitsi ”Thunder Road” jonka kirjoittanut Halford ja Tipton.

## Kokoonpano
* Rob Halford – laulu
* Ian Hill – bassokitara
* Glenn Tipton – kitara
* K. K. Downing – kitara
* Dave Holland – rummut

## Lähteet

## Aiheesta muualla
* Judas Priest Info Pages, tietoa albumin syntymisestä 
* 
*
Boleyn Ground

**Boleyn Ground**, joka tunnettiin sijaintinsa mukaan myös nimellä **Upton Park**, oli jalkapallostadion Upton Parkin kaupunginosassa Lontoossa, Englannissa. Se toimi West Ham Unitedin kotistadionina Vuosina 1904–2016. Vuonna 1904 valmistuneen stadionin katsojakapasiteetti oli 35&nbsp;647 henkeä. Stadionin yleisöennätys tehtiin 17. lokakuuta 1970, kun West Hamin ja Tottenham Hotspurin kohtaamista seurasi 42&nbsp;322 katsojaa. Stadion purettiin vuonna 2016.

West Ham siirtyi pelaamaan Lontoon olympiastadionille vuonna 2016.

## Lähteet

## Aiheesta muualla

* Informaatiota stadionista
Sentinel (panssarivaunu)

**Sentinel** oli australialainen muunnos yhdysvaltalaisesta M3 Lee -panssarivaunusta toisessa maailmansodassa.

## Kehitys

Vuonna 1939 Australian asevoimilla ei ollut nykyaikaisia panssarivaunuja ja siksi sellainen päätettiin suunnitella. Panssarivaunuun otettiin M3 Leen telapyörät sekä tehtiin uusi runko ja torni. Päätykki laitettiin torniin, eikä runkoon kuten M3 Leessä. Vaunu oli valmis vuonna 1941, kun projekti oli kestänyt ”vain” 22 kuukautta. Lyhyestä ajasta huolimatta vaunussa oli hitsattu panssari, eikä pultattua (pultattu panssari suojaa huonommin) ja vaunu oli muutenkin ominaisuuksiltaan hyvä. Tuloksena oli Sentinel AC 1, jonka pääaseena oli 40 millimetrin (2 naulaa) tykki.

## Käyttöönotto

Vain pieni määrä AC 1:tä ehdittiin valmistaa ennen kuin huomattiin, että 40 millimetrin tykki oli riittämätön ja että nopea suunnittelu oli aiheuttanut pieniä puutteita. Siksi vaunu piti suunnitella osittain uudelleen. Vaunuun laitettiin myöhemmin 87,6 millimetrin tykki (AC 3). Tykkiä käytettiin jo kenttätykkinä, mutta se ei enää ollut niin tehokas panssarivaunuja vastaan, joten tykki vaihdettiin 76,2 millimetrin tykkiin (AC 4). Vuonna 1943 Midwayn taistelun jälkeen ei ollut enää pelkoa siitä, että Japani valloittaisi Australian. Tehtailla valmistettiin jo tuhansia M4 Shermaneja, joita oli yli tarpeen, joten Sentinelien tuotanto pysäytettiin. 

## Lähteet

## Aiheesta muualla